Mlada pera je udruga za promicanje dječjeg literarnog stvaralaštva i blogiranja. Nevladina je, nestranačka i neprofitna udruga građana.

Znamo da među vama ima mnogih koji pišu, neki poskrivećki, neki javno. I ima vas svih godina, svih generacija, a mi vas pozivamo da svi zajedno, bez obzira na starost, budemo TOP GENERACIJA, generacija koja piše i koja želi pokazati to što piše.

Bez obzira pišete li stalno, ili imate neki sastavak iz škole na koji se posebno ponosite, pošaljite na portal, mi ćemo ga objaviti. Radi li se samo o nekoliko misli, sastavku, priči, eseju, pjesmi, epu, nema veze, šaljite, dozvolite da i drugi pročitaju ono što je vaš mozak (ili srce) iskomponirao.

Vi šaljete, portal TOP GENERACIJA objavljuje. I šaljite bez obzira koji ste razred, škola, fakultet, selo, grad, ma nije važno koliko imate godina, važno je da pišete, jer ako jedna slika vrijedi tisuću riječi, kreativnost je kad sliku koja vas je ostavila bez teksta možete opisati s tisuću riječi.

Cilj Udruge je promicanje dječjeg, mladenačkog, učeničkog i studentskog literarnog stvaralaštva, poticanje na blogiranje osoba svih uzrasta te aktivno sudjelovanje u komentiranju društvenih, sportskih, kulturnih i socijalnih događanja.

Djelatnosti Udruge su:

objavljivanje literarnih radova na portalu Top generacija uz poštivanje Zakona o zaštiti osobnih podataka (NN 106/12), Zakona o medijima (NN 59/04), Zakona o elektroničkim medijima (NN 153/09, 84/11 i 94/13) i Pravilnika o zaštiti maloljetnika u elektroničkim medijima (NN 28/15),

objavljivanje komentara društvenih, sportskih, kulturnih i socijalnih događanja te blogiranje na portalu Međimurje info,

organiziranje natječaja u literarnom stvaralaštvu,

ostvarivanje suradnje sa školama i knjižnicama u cilju poticanja literarnog stvaralaštva djece,

organiziranje tečajeva, edukacija, seminara, predavanja, tribina, radionica i drugih stručnih skupova, te izložbi i prigodnih donatorskih akcija te izdavačka djelatnost, izrada uporabnih i promotivnih proizvoda,

organiziranje volonterskih programa,

suradnja i partnerstva s domaćim i međunarodnim organizacijama te fizičkim osobama,

sudjelovanje na domaćim i međunarodnim stručnim skupovima, kongresima i sl.

Udruga sukladno ciljevima Udruge djeluje na području: